En middelsstor (hannene 17-48 millimeter), brunsvart hjortebille med rødbrune dekkvinger. Store hanner har lange, krumme kjever med spredte, lange, men butte tenner. Hodet er stort og bredt, pannen er litt vagt, V-formet uthulet i midten. Hodet har en butt tann på hver side bak fasettøynene. Antennene har en tre-leddet vifte. Pronotum er betydelig bredere enn langt, rundet. Beina er brune. Hunnen er noe mindre enn hannen, uten forstørrede kjever, kroppsformen bredere, hodet og pronotum tydelig punktert.